۲۰۱۷ ایلی، ۲۰۱۶دان سونرا یئر اوزون‌ده ثبت ائیلمیش اولان ان ایستی ایل اولدو.
آوروپا مرکزلی کوپرنیکوس ایقلیم دییشیک‌لیگی سرویسینین راپورونا گؤره، کوره‌سل ایستیلیک اورتالاماسی اؤتن ایلین ثبت ائدیلن ان ایستی ایکینجی ایل اولدوغونو اورتایا قویدو.
۱۹.جو عصره قدر اوزانان رقملر مقایسه ائدیله‌رک حاضرلانان راپورا گؤره، ۲۰۱۷ ان ایستی ایل اولان ۲۰۱۶ ایلی یایین‌دان بیر آز داها سرین گئچدی. آنجاق ۲۰۱۵.جی ایلین یایین‌دان داها ایستی اولدو.
سؤزوگئدن راپور‌دا یئر آلان معلوماتلار، دونیا مئتئورولوژی هؤرگوتونون (WMO) نوامبر آیین‌دا آچیقلادیغی، ۲۰۱۷.جی ایلین ۲۰۱۶دان سونرا ایکینجی، یا دا اوچونجو ان ایستی ایل اولاجاغی یولون‌دا‌کی تخمینی ده دستکله‌ییر.
۲۰۱۶دا باش وئره‌ن بوغوجو ایستیلرده پاسیفیک اقیانوسون‌دا ایستیلیگین بیر نئچه درجه‌ آرتیران ال نینو آدی وئریلن طبیعت اولایینین دا تأثیری اولدوغو بیلدیریلیر. نه یازیق کی، ۲۰۱۷.جی ایلده ال نینو تأثیری اولماماسینا باخمایاراق رکورد ایستیلره چاتیلماسی قایغی وئریجی بیر تابلویا ایشاره ائدیر.
